*Výbor*

 *Národnej rady Slovenskej republiky*

 *pre hospodárske záležitosti*

 122. schôdza výboru

 Číslo: CRD - 2037/2022 - VHZ

**341**

**U z n e s e n i e**

**Výboru Národnej rady Slovenskej republiky**

**pre hospodárske záležitosti**

z 27. septembra 2022

k vládnemu návrhu zákona, ktorým sa mení a dopĺňa zákon č. 251/2012 Z. z. o energetike a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 250/2012 Z. z. o regulácii v sieťových odvetviach v znení neskorších predpisov **(tlač 1198**)**;**

**Výbor Národnej rady Slovenskej republiky**

**pre hospodárske záležitosti**

**s ú h l a s í**

s vládnym návrhom zákona, ktorým sa mení a dopĺňa zákon č. 251/2012 Z. z. o energetike a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 250/2012 Z. z. o regulácii v sieťových odvetviach v znení neskorších predpisov **(tlač 1198**);

**o d p o r ú č a**

 **Národnej rade Slovenskej republiky**

vládny návrh zákona, ktorým sa mení a dopĺňa zákon č. 251/2012 Z. z. o energetike a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 250/2012 Z. z. o regulácii v sieťových odvetviach v znení neskorších predpisov **(tlač 1198**)schváliť s pozmeňujúcimi a doplňujúcimi návrhmi uvedenými v prílohe;

**p o v e r u j e**

predsedu výboru, aby výsledky rokovania výboru v druhom čítaní zo dňa 27. septembra 2022 spolu s výsledkami rokovania Ústavnoprávneho výboru Národnej rady Slovenskej republiky spracoval do písomnej spoločnej správy výborov v súlade s § 79 ods. 1 rokovacieho poriadku Národnej rady Slovenskej republiky a predložil ju na schválenie gestorskému výboru,

spoločného spravodajcu výborov **Radovana Kazdu,** aby v súlade s § 80 ods. 2 rokovacieho poriadku Národnej rady Slovenskej republiky informoval o výsledku rokovania výborov a aby odôvodnil návrh a stanovisko gestorského výboru k návrhu zákona uvedené v spoločnej správe výborov na schôdzi Národnej rady Slovenskej republiky.

Peter **L i b a**

Maroš **K o n d r ó t** Peter **K r e m s k ý, v.r.**

overovatelia výboru predseda výboru

 *Výbor*

 *Národnej rady Slovenskej republiky*

 *pre hospodárske záležitosti*

 122. schôdza výboru

 Príloha k uzneseniu č. 341

**Z m e n y a  d o p l n k y**

k vládnemu návrhu zákona, ktorým sa mení a dopĺňa zákon č. 251/2012 Z. z. o energetike a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 250/2012 Z. z. o regulácii v sieťových odvetviach v znení neskorších predpisov **(tlač 1198**)

1. V čl. I v 1. bode až 3. bode sa v celom texte číslo „16“ nahrádza číslom „15“.

*Zosúladenie vnútorných odkazov so zákonom č. 256/2022 Z. z., ktorý nadobudne účinnosť 1. 10. 2022.*

2. V čl. I v 4. bode v § 20 ods. 14 písmeno a) znie:

„a) obmedzenie transakcií vrátane obmedzenia vývozu elektriny z vymedzeného územia podľa osobitného predpisu,43e) okrem prepravy elektriny z a do prepojených sústav členských štátov alebo tretích štátov cez vymedzené územie bez spotreby na vymedzenom území,“.

*Navrhuje sa upraviť znenie § 20 ods. 14 písm. a) tak, aby neodkazoval na obmedzenia medzioblastnej kapacity, ktoré sú už v rámci denného trhu nerealizovateľné (aplikuje sa flow - based metodológia so špecifikáciou kritických prvkov sústavy).*

3. V čl. I sa za bod 5. vkladajú nové body 6. až 8., ktoré znejú:

„6. V § 21 ods. 5 písm. d) a v § 95 ods. 1 písm. a) sa slová „15.8“ nahrádzajú slovami „15.9“.

7. V § 21 ods. 5 písm. g) sa slová „bodu 15.1.“ nahrádzajú slovami „bodov 15.8. a 15.10.“.

8. V § 21 sa odsek 5 dopĺňa písmenom h), ktoré znie:

„h) obmedzenie a prerušenie dodávok plynu pre chránených odberateľov podľa § 3 písm. c) bodu 15.1.“.“.

Nasledujúce body sa primerane prečíslujú.

*Zosúladenie vnútorných odkazov so zákonom č. 256/2022 Z. z., ktorý nadobudne účinnosť 1. 10. 2022.*

4. V čl. I v 6. bode v § 21 ods. 13 písmeno c) znie:

„c) uloženie povinnosti prevádzkovateľovi zásobníka na vymedzenom území alebo mimo vymedzeného územia, ak je pripojený do siete, zabezpečiť ťažbu plynu zo zásobníka za určenú cenu pre dodávateľa plynu určeného ministerstvom, ktorý zabezpečí dodávku plynu určeným skupinám koncových odberateľov plynu na vymedzenom území za určenú cenu; táto povinnosť sa nevzťahuje na plyn, ktorý tvorí základnú náplň zásobníka v rozsahu nevyhnutne potrebnom na zabezpečenie jeho bezpečnej a spoľahlivej prevádzky a plyn, ktorý je v zásobníku uskladnený pre potreby strategických zásob iného členského štátu Európskej únie,“.

*Zásobníky plynu, nachádzajúce sa na území SR, sú zásobníkmi, ktoré vznikli z odťažených plynových ložísk. Základným predpokladom existencie a fungovania takýchto zásobníkov plynu je neustále udržiavanie geológiou stanoveného množstva plynu v zásobníku. Navrhuje sa preto upraviť znenie § 21 ods. 13 písm. c) tak, aby mal prevádzkovateľ zásobníka povinnosť ťažiť len plyn, ktorý je vo vlastníctve dodávateľa, ktorý má povinnosť plniť opatrenie vydané v súlade s týmto ustanovením zákona, a nebude sa týkať plynu, ktorý slúži ako základná náplň zásobníka. Taktiež sa navrhuje výnimka pre plyn, ktorý je uskladnený pre potreby strategických zásob plynu iného členského štátu, čo je v súlade so základnými princípmi solidarity, na ktorej sú postavené pravidlá týkajúce sa bezpečnosti dodávok plynu.*

5. V čl. I v 6. bode sa veta „Doterajší odsek 11 sa označuje ako odsek 17.“ nahrádza vetou „Doterajšie odseky 11 až 14 sa označujú ako odseky 17 až 20.“.

*Zosúladenie vnútorných odkazov so zákonom č. 256/2022 Z. z., ktorý nadobudne účinnosť 1. 10. 2022.*

6. V čl. I sa za bod 7. vkladá nový bod 8., ktorý znie:

„8. V § 21 ods. 20 sa slová „odseku 13 písm. b)“ nahrádzajú slovami „odseku 19 písm. b)“ a slová „odseku 13 písm. c)“ nahrádzajú slovami „odseku 19 písm. c)“.“.

Doterajšie body sa primerane prečíslujú.

*Zosúladenie vnútorných odkazov so zákonom č. 256/2022 Z. z., ktorý nadobudne účinnosť 1. 10. 2022.*

7. V čl. I v 8. bode sa slová „podbodu 16.1.“ nahrádzajú slovami „bodu 15.1.“.

*Zosúladenie vnútorných odkazov so zákonom č. 256/2022 Z. z., ktorý nadobudne účinnosť 1. 10. 2022.*

8. V čl. I v 11. bode v § 22 ods. 9 sa na konci pripája táto veta: „Dodávateľ plynu a chránený odberateľ, ktorý preniesol zodpovednosť za zabezpečenie štandardu bezpečnosti dodávok plynu na iného účastníka trhu s plynom, nemôže prevziať zodpovednosť za zabezpečenie štandardu bezpečnosti dodávok plynu za iného účastníka trhu s plynom.“.

*Zosúladenie znenia § 22 ods. 9 so zákonom č. 256/2022 Z. z., ktorý nadobudne účinnosť 1. 10. 2022.*

9. V čl. I v 12. bode a 13. bode sa slová „16.1.“ nahrádzajú slovami „15.1.“.

*Zosúladenie vnútorných odkazov so zákonom č. 256/2022 Z. z., ktorý nadobudne účinnosť 1. 10. 2022.*

10. V čl. I v 14. bode v § 24b v nadpise sa slovo „služieb“ nahrádza slovom „povinností“.

*Zosúladenie s obsahom § 24b, ktorý upravuje čisté náklady povinnosti uložených vo všeobecnom hospodárskom záujme.*

11. V čl. I v 14. bode v § 24c ods. 3 písm. b) sa slová „poskytovateľom povinnosti záujme“ nahrádzajú slovami „poskytovateľom povinnosti“.

*Vypustenie nadbytočného slova „záujme“.*

12. V čl. I v 14. bode v § 24d ods. 2 písm. d) sa slová „§ 95 ods. 2 písm. l)“ nahrádzajú slovami „§ 95 ods. 2 písm. p)“.

*Zosúladenie so zákonom č. 256/2022 Z. z., ktorý nadobudne účinnosť 1. 10. 2022.*

13. V čl. I v 14. bode v § 24d ods. 3 písm. a) a b) sa slovo „služby“ nahrádza slovom „povinnosti“.

*Zosúladenie terminológie – povinnosti vo všeobecnom hospodárskom záujme*.

14. V čl. I v 14. bode v § 24d ods. 4 druhej vete sa slovo „určenia“ nahrádza slovami „posúdenia a určenia“.

 *Zosúladenie terminológie s prvou vetou*.

15. V čl. I v 14. bode v § 24d ods. 6 sa vypúšťa slovo „vo“.

 *Vypustenie nadbytočného slova.*

16. V čl. I v 14. bode v § 24d ods. 7 sa slovo „rade“ nahrádza slovami „Regulačnej rade (ďalej len „rada“)“.

 *Zosúladenie terminológie*.

17. V čl. I v 14. bode v § 24d ods. 10 sa slová „posúdi rada“ nahrádzajú slovami „preskúma rada“.

*Zosúladenie terminológie s odsekom 11.*

18. V čl. I v 15. bode v § 38a ods. 2 sa slová „Cal-t“ v celom texte nahrádzajú slovami „Cal-2022“.

*Navrhuje sa upresnenie výpočtu referenčnej ceny pre dodávku elektriny pre roky 2023 a 2024 tak, že sa produkt F PXE SK BL Cal-t nahrádza produktom F PXE SK BL Cal-2022.*

19. V čl. I v 20. bode sa v celom texte písmeno „n)“ nahrádza písmenom „o)“.

*Zosúladenie vnútorných odkazov so zákonom č. 256/2022 Z. z., ktorý nadobudne účinnosť 1. 10. 2022.*

20. V čl. I v 21. bode sa v celom texte písmeno „k)“ nahrádza písmenom „o)“ a písmeno „l)“ sa nahrádza písmenom „p)“.

*Zosúladenie vnútorných odkazov so zákonom č. 256/2022 Z. z., ktorý nadobudne účinnosť 1. 10. 2022.*

21. V čl. I v 23. bode sa v celom texte slová „§ 96h“ nahrádzajú slovami „§ 96i“ a slová „§ 96g“ sa nahrádzajú slovami „§ 96h“.

*Zosúladenie vnútorných odkazov so zákonom č. 256/2022 Z. z., ktorý nadobudne účinnosť 1. 10. 2022.*

22. V čl. II v 1. bode sa slová „posudzuje námietky“ nahrádzajú slovami „preskúmava námietky“.

*V nadväznosti na bod 9. sa mení slovné spojenie „posúdenie námietok“ na „preskúmanie námietok“.*

23. V čl. II v 2. bode sa slovo „písmenami“ nahrádza slovom „písmenom“ a písmeno „p)“ sa v celom texte nahrádza písmenom „o)“ a slová „Poznámky pod čiarou k odkazom 17d a 17e znejú“ sa nahrádzajú slovami „Poznámka pod čiarou k odkazu 17d znie“.

*Zosúladenie vnútorných odkazov so zákonom č. 256/2022 Z. z., ktorý nadobudne účinnosť 1. 10. 2022.*

24. V čl. II v 3. bode sa slová „Cenová regulácia vykonávaná úradom podľa tohto zákona sa neuplatňuje“ nahrádzajú slovami „Cenové rozhodnutia vydané úradom regulovaným subjektom podľa tohto zákona sa neuplatňujú“.

 *Zjednotenie terminológie so zákonom o regulácii.*

25. V čl. II v 6. bode v § 41 ods. 2 písm. c) sa slová „§ 9 ods. 2 písm. p)“ nahrádzajú slovami „§ 9 ods. 1 písm. o)“ a slová „posúdenie námietok voči potvrdeniu o výške čistých nákladov povinnosti vo všeobecnom hospodárskom záujme podľa § 9 ods. 2 písm. q)“ sa nahrádzajú slovami „preskúmanie námietok voči potvrdeniu o výške čistých nákladov povinnosti vo všeobecnom hospodárskom záujme podľa § 6 ods. 3 písm. h)“.

*V nadväznosti na body 9. a 13. sa mení slovné spojenie „posúdenie námietok“ na „preskúmanie námietok“ a opravujú sa vnútorné odkazy.*